Borstal
Store norske leksikon,Samfunn,Politi og kriminalitet,Straffemetoder
Borstal var et system for behandling av unge lovovertredere, en form for arbeidsskole. Systemet var i bruk mellom 1902 og 1982.
Navnet var etter en landsby i Kent, Storbritannia, hvor den første borstalinstitusjonen ble opprettet i 1902 etter forbilde av det amerikanske reformator-system. Ordningen ble lovfestet i 1908 ved Prevention of Crime Act. I en borstalinstitusjon kunne det anbringes ungdom mellom 15 og 21 år som hadde gjort seg skyldig i lovbrudd som kunne føre til fengselsstraff.Ordningen ble opphevet ved Criminal Justice Act 1982, som trådte i kraft i 1983. Opphør av ordningen var allerede foreslått i 1973 av Rådet for fengselsvesenet (Advisory Council on the Penal System). Les mer i Store norske leksikon arbeidsskole fengselsstraffens historie